**Obec Chtelnica**

**usporiada v spolupráci so Základnou školou v Chtelnici**

**. 32. Ročník .**

**BEHU OSLOBODENIA CHTELNICE**

***(Preteky sa premiérovo bežali v apríli 1974.)***

**\* Dátum, štart:** sobota 29. apríla 2017 o 10.00 h (dospelí) pri Obecnom úrade v Chtelnici, okres Piešťany, rámcové kategórie žiactva sa začnú o 9.30 h

**\* Prezentácia a šatne:** Základná škola v Chtelnici, od 8.15 do 9.30 h (žiactvo do 9.00 h)

**\* Trať:** asfaltový úsek v obci + terén v karpatských lesoch (10,3 km), tretry nemožno použiť

**\* Sprievodné súťaže:** deti predškolského veku a žiactvo pobežia v uliciach obce

**\* Štartujú:** pretekári s dobrým zdravotným stavom. Štartový vklad 2 € (platia iba dospelí).

**\* Prihlášky:** vopred sa nevyžadujú. Informatívny prihlasovací formulár, ako aj ďalšie podrobnosti sú na: [http://beh-oslobodenia-chtelnice.webnode.sk](http://beh-oslobodenia-chtelnice.webnode.sk/)

**\* Kategórie (10,3 km):**

A – absolútne poradie mužov, bez rozdielu veku (M)

B – muži od 40 do 49 rokov (M40)

C – muži od 50 do 59 rokov (M50)

D – muži od 60 do 69 rokov (M60)

E – muži od 70 rokov (M70+)

F – absolútne poradie žien, bez rozdielu veku (Ž)

G – ženy od 40 rokov (Ž40+)

H – juniori do 19 rokov (J1)

CH – juniorky do 19 rokov (J2)

Odmeny, finančné: pre prvých troch v každej kategórii (možno získať iba raz), vecné: tombola pri vyhodnocovacom ceremoniáli + cena pre najstaršieho bežca a bežkyňu + cena pre každého chtelnického bežca.

Kategórie sú spracované podľa technických ustanovení SAZ-u a AIMS.

**\* Rámcové preteky na kratších tratiach:**

1. predškolský vek / 80 m

2. žiačky, rok narodenia 2008 a mladšie / 200 m

3. žiaci, rok narodenia 2008 a mladší / 200 m

4. žiačky, rok narodenia 2006 a 2007 / 400 m

5. žiaci, rok narodenia 2006 a 2007 / 400 m

6. žiačky, rok narodenia 2004 a 2005 / 800 m

7. žiaci, rok narodenia 2004 a 2005 / 800 m

8. žiačky, rok narodenia 2002 a 2003 / 1 200 m

9. žiaci, rok narodenia 2002 a 2003 / 1 200 m

Vecné ceny pre troch najrýchlejších v každej kategórii dievčat a chlapcov + sladká odmena pre všetkých štartujúcich v sprievodných behoch.

**\* Usporiadateľský štáb:**

**Ing. Peter RADOŠINSKÝ** – starosta obce, patronát nad pretekmi

**Drahomír MRÁZ** – riaditeľ pretekov

**Ing. Ján SIROTA** – tajomník pretekov

**PaedDr. Andrej HIPÍK** – riaditeľ ZŠ s MŠ

**Ing. Peter SPUSTA** – spracovateľ štartovej listiny a výsledkov

**Karol DUFFEK** – hlavný rozhodca

**Mgr. Jaroslav LIESKOVSKÝ** - moderátor a manažér

Zdravotný dozor počas celých pretekov je zabezpečený.

**\* Hlavní sponzori:** **OBEC CHTELNICA, ZÁKLADNÁ ŠKOLA V CHTELNICI**

**\* Informácie:** Ing. Ján Sirota, tel.: 0908 605 990, e-mail: jankomacher@gmail.com;

v pracovných dňoch: Obecný úrad v Chtelnici, 033 / 779 42 05.

**\* Poznámka:** Usporiadatelia nezodpovedajú za škody súťažiacich počas podujatia, všetci sa zúčastňujú pretekov na vlastnú zodpovednosť. Za deti zodpovedajú ich rodičia, vedúci, tréneri alebo učitelia. Po dobehnutí celého pelotónu pozývame dospelých bežcov a bežkyne do jedálne základnej školy na guláš a vyhodnocovací ceremoniál.

**\* Najrýchlejší** v hlavných pretekoch 31. ročníka Behu oslobodenia Chtelnice (110 štartujúcich, doteraz najviac), absolútne poradie – muži (10,3 km): **Filip MORAVEC**, rok narodenia 1993 (TJ Spartak Myjava, 36:52 min), ženy (10,3 km): **Jana ÚRADNÍKOVÁ**, rok narodenia 1983 (TJ Družba Piešťany, 42:38 min).

**Chtelnickí usporiadatelia sa tešia na účasť všetkých dospelých atlétov i vyznávačov džogingu, ale aj na žiacke talenty.**